Burjassot s’uneix a la commemoració del Dia Mundial del Càncer de Pell de la mà de la Junta Local contra el Càncer
2025-07-24

El divendres 13 de juny és el Dia Mundial del Càncer de Pell i, per a conscienciar en matèria de prevenció, la Junta Local contra el Càncer de Burjassot i l’Ajuntament, a través de la Regidoria de Sanitat, dirigida per Isabel Mª Mora, s’han adherit a la commemoració d’esta jornada, al costat de l’Associació Espanyola contra el Càncer (AECC).

Així, des de l’AECC i la Junta Local recorden que el càncer de pell és el més fàcil de previndre i és molt important aplicar mesures com ara evitar l’exposició solar intensa, protegir-se la pell i usar cremes fotoprotectores, així com consultar amb el dermatòleg davant qualsevol alteració detectada en la pell. Tot per a previndre que la malaltia no arribe a desenvolupar-se.

Se sap que el principal factor de risc per a estos càncers és evitable i està relacionat amb les radiacions ultraviolades, en la seua major part procedents de l’exposició solar excessiva. És molt important prendre consciència de la importància d’establir les adequades mesures de prevenció ja que això permetria disminuir l’aparició d’estes lesions, a més de millorar els danys de la pell (cremades i l’envelliment intens).

A més, vigilar l’aparició de lesions anòmales en la pell, aprofitant que és un òrgan molt visible, permet fer diagnòstics en fase precoç, per mitjà de la realització sistemàtica d’una autoexploració cutània. Davant qualsevol alteració és necessària la consulta amb el dermatòleg que, a més de l’examen professional i biòpsia, pautarà les proves necessàries per a identificar el tipus lesió cutània.

L’AECC ha elaborat un VÍDEO en el qual també es donen pautes per a la prevenció del cáncer en la pell.